**ЖОБА**

**«Қазақстан Республикасының кейбір заңнамалық актілеріне қылмыстық және қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасына**

**тұжырымдама**

**1. Заң жобасының атауы.**

«Қазақстан Республикасының кейбір заңнамалық актілеріне қылмыстық және қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасы *(бұдан әрі–заң жобасы).*

**2. Заң жобасын әзірлеу қажеттілігінің негіздемесі.**

Қазақстан Республикасы Президентінің көмекшісі – Қауіпсіздік Кеңесі хатшысының 26.12.2014 жылғы №52-14.191 тапсырмасын орындау үшін, Қазақстан Республикасы Бас Прокурорының 08.01.2015 жылғы №1ө/22 өкімімен жаңа Қылмыстық және Қылмыстық-процестік кодекстерін қолдану практикасын мониторингілеу және қорыту мақсатында ведомствоаралық жұмыс тобы *(бұдан әрі - ВАЖТ)* құрылды.

ВАЖТ жұмысының шеңберінде Қылмыстық, Қылмыстық-процестік кодекстерге *(бұдан әрі – ҚК, ҚПК)* және басқа да кодекстермен заңдарға қылмыстық-құқықтық саясатты одан әрі жетілдіруге, сондай-ақ ҚК мен ҚПК-дегі ішкі қайшылықтар мен кешіліктерді жоюға бағытталған өзгерістер мен толықтырулар енгізу туралы ұсыныстар жасап шығарылды.

Қауіпсіздік Кеңесінің хатшылығы мен Қазақстан Республикасы Президенті Әкімшілігінің құқық қорғау жүйесі бөлімі осы түзетулер бойынша дербес заң жобасын әзірлеуді келісті *(23.07.2016 ж. №363-2)*.

**ҚК бойынша**

Жаңа қылмыстық заңның репрессивтілігін төмендету және бас бостандығынан айырумен байланысты емес жазаларды кеңінен қолдану, түрме тұрғындарының индексін азайтуға оң әсер етті.

Экономикалық қылмыстардың, тұрғындардың денсаулығына және адамгершілікке қарсы, үлкен қоғамдық қауіп тудырмайтын қылмыстардың жекелеген санаттары бойынша жазаларды төмендету, сондай-ақ практикада өзін жақсы көрсеткен еселік айыппұлдар институтын кеңейту үшін қосымша резервтердің бар екендігін көрсетті.

Бірқатар экономикалық қылмыстар бойынша бас бостандығынан айыру түріндегі санкцияларды төмендету және айыппұлдар енгізу:

- түрме тұрғындарын азайту қажеттілігінен туындады, себебі аталған қылмыстардың сипаты азаматтарды үлкен мерзімдерге қоғамнан оқшаулауды әрқашан талап ете бермейді;

- Еуропа елдерінде түрмелерде негізінен қоршаған орта мен қоғам үшін қауіп төндіретін адамдар *(экстремистер, террористер, бандиттер, кісі өлтірушілер, қарақшылар, ұрылар және т.б.),*оның ішінде кәсіби криминалитет ұсталады. Қалғандары кепіл, айыппұл төлегеннен кейін және зиянды өтегеннен кейін бостандыққа шығарылады.

Еселік айыппұлдар төлеу және санкцияларды азайту 2010-2020 жылдарға арналған құқықтық саясат тұжырымдамасының *(бұдан әрі -Тұжырымдама)* талаптарын іске асыру болып табылады.

Тұжырымдаманың 2.8-тармағы:

- санкциялардағы жазалаулардың ҚК баптарында ауырлығы бір санаттағы қылмыстарға парапарлығын және олардың әділ жазалау қағидатына сәйкестігін белгілеуді;

- бас бостандығынан айырумен байланысты емес қылмыстық жазалауды қолдану саласын кеңейтуді, оның ішінде бас бостандығынан айыру түріндегі жазалауларды жекелеген санкциялардан алып тастауды не бас бостандығынан айырудың ұзақ мерзімін азайтуды;

- айыппұл салуды қылмыстық жазалаудың тиімді түрі ретінде айқындауды және оның қолдануды кеңейту мүмкіндігін көздейді.

Алайда, кейбір экономикалық қылмыстар үшін бас бостандығынан айыру мерзімдері оларды бір ауырлық санатына жатқызу кезінде жеке басқа қырсы қылмыстар бойынша белгіленетін мерзімдерден артық.

Мәселен, сараланған жалған кәсіпкерлік үшін *(ҚК 216-б. 3-бөлігі)* 7 жылдан 10 жылға дейінгі бас бостандығынан айыру түріндегі қылмыстық жауаптылық, қаржы пирамидасын құрғаны үшін*(ҚК 217-б. 3-бөлігі)* 5 жылдан 12 жылға дейін бас бостандығынан айыру түріндегі қылмыстық жауаптылық, саралаушы белгілері бар ауыр дене жарақатын салғаны үшін *(жоғарыда аталған әрекеттермен ауырлығы бірдей санатта болған кезде)* 5 жылдан 10 жылға дейін бас бостандығынан айыру белгіленген *(ҚК 106-б. 2-бөлігі)*.

Сыбайлас жемқорлық қылмыстар үшін еселік айыппұлдар енгізу айтарлықтай әсер берді.

2015 жыл бойынша сот тағайындаған еселік айыппұлдар сомалары *(ҚК 366, 367, 368-баптары)* 3,5 млрд. теңгені құрды, 2016 жылда – 2,3 млрд. теңгеден астам.

Қазақстан Республикасының Президенті жанындағы Құқықтық саясат жөніндегі кеңес Бас прокуратураның және өзге мүдделі мемлекеттік органдардың қылмыстық заңнаманы одан әрі ізгілендірудің мүмкіндігі мен жөнділігі туралы ұсыныстарын қолдады *(08.12.2015 ж. хаттаманың 6-тармағы)*.

Бастама етіп көтеріліп отырған түзетулер сондай-ақ Заңдылықты, құқықтық тәртіпті және қылмысқа қарсы күресті қамтамасыз ету жөніндегі Үйлестіру кеңесінің 24.02.2016 ж. отырысында мақұлданды.

Айыппұлдар қолдану практикасын кеңейту қажет, олар Құқықтық саясат тұжырымдамасында қылмыстық жазалардың тиімді түрлерінің бірі ретінде айқындалған.

Қазіргі уақытта олардың қылмыстар бойынша тағайындалуы барлық алдыңғы жылдардағы секілді 5 %-дан аспайды *(2006 – 2,5%, 2007 – 3,9%, 2008 – 4,2%, 2009 – 4,5%, 2010 – 5,1%, 2011 – 3,2%, 2012 – 1,6%, 2013 – 2,7%, 2014 – 3,5%, 2015 ж. – 3,3%, 2016 ж. -4,7%)*.

Қылмыстар үшін айыппұлдардың ең төменгі мөлшерін 500-ден 200 АЕК-ке дейін төмендету және, сәйкесінше, қылмыстық теріс қылықтар үшін айыппұлдардың ең жоғарғы мөлшерін 500-ден 200 АЕК-ке дейін азайту ұсынылады.

Сондай-ақ жоғарғы шектерді екі есеге төмендетіп және төменгі шектерді алып тастап, ҚК Ерекше бөлігіндегі санкцияларда көзделген қылмыстық айыппұлдардың мөлшерлерін қайта қарау қажет.

Қылмыстық айыппұлдарды төмендетумен бірге қылмыстық құқықбұзушылықтардың оларға альтернативтік жазаларын және ӘҚБтК баптарының санкцияларын корреляциялауды қажет етеді.

Сонымен бірге жеке тұлғаға салынатын айыппұлды 500-ден 200 АЕК дейін, лауазымды адамға, жекеше нотариусқа, жеке сот орындаушысына, адвокатқа, шағын кәсіпкерлік субъектілеріне, сондай-ақ коммерциялық емес ұйымдарға салынатын айыппұлдың мөлшерiн 750-ден 350 АЕК дейін максималды әкімшілік айыппұлдарды төмендету қажет. Орта және ірі кәсiпкерлiк субъектiлеріне салынатын айыппұлдардың мөлшерінде төмендету қажет.

Айыппұл және басқа да жазалар жөніндегі аталаған бастамалар «Қазақстанның үшінші жаңғыртуы: жаһандық бәсекеге жарамдылығы» атты 2017 жылдың 31 қаңтарындағы Қазақстан Республикасы Президентінің жолдауына сәйкес келеді.

Айыппұлдарды орындау жүйесін жетілдіру жөніндегі шаралардың бірі ретінде оларды төлеу мерзімдерін ұлғайту қажет. Айыппұл бір мезгілде төленген кезде оны толық өтеу үшін үкім күшіне енген күннен бастап екі ай мерзім белгілеу. Бөліп төлеу кезінде 1000 АЕК-тен аспайтын айыппұлдар бойынша бір жылға дейінгі мерзімде бөліп төлеуді қарастыру, егер одан артық болса – 3 жылға дейін *(ЭЫДҰ елдерінде бөліп төлеу 2 жылға дейін беріледі, Ресейде – 5 жылға дейін)*.

Бұдан басқа, сот орындаушыларының қылмыстық айыппұлды мәжбүрлеп өндіріп алу институтынан бас тартқан және айыппұл уақытылы төленбеген кезде оны «автоматты түрде» басқа жазаға ауыстырған жөн *(жалтару фактісін дәлелдеусіз)*.

Кейбір құқық бұзушылықтардың ҚК 3-баппен қамтылған сыбайлас жемқорлық қылмыстарының тізімін кеңейту қажет, өйткені сыбайлас жемқорлық қылмыстарының субъектілерімен жасаған аса ірі мөлшерде қылмыс сыбайлас жемқорлық сияқты саналмайды. Тиісінше осылар бойынша мемлекеттік қызмет лауазымынан өмірлік айырылыс құқығынан қылмыстық-құқықтық жауапкершілікке тартылмайды

Сонымен қатар осы құрамдар «Сыбайлас жемқорлық қылмыстар...» ҚР БП ҚСжАЕК №3-К есебінде статистикалық ақпаратты қалыптастыру кезінде көрінбейді.

Практикада ҚК 325, 326, 328, 335, 337 және 342 баптарының қолданысы кезінде ҚК 3-бабы бойынша туындайтын сұрақтарды алып тастау үшін, қоршаған ортаны және тұтынушылық табиғи ресурстар сапасын қалпын келтіру үшін көрсетілген шығын тең болу керек немесе қажет жүз айлық есептік көрсеткіштен аспау керек.

Айыпкерлерді жауапкершілікке тартудың қиындығы келтірілген залалдың мөлшері, мысалға, Қазақстан Республикасының ауыл шаруашылығының Министрінің м.а. 27 ақпан 2015 жылғы №18-03/158 бұйрығына сәйкес бір елік 100 ең төменгі есептік көрсеткішке тең *(бұдан әрі - ЕТЕК).* Алайда, ҚК 3-бабының 2 тармағына сәйкес, бұл әрекетті қылмыстық жазаланушылыққа жатқызу үшін, келтірілген залал 100 ЕТЕК асу керек.

Ұлттық заңнаманы Стамбул сыбайлас жемқорлықпен күресу жоспарының кепілдемесіне сәйкес келтіру мақсатында алқабилеріне жемқорлыққа қарсы заңнама жататын тізімге қосу керек, бұл ҚК 3-бабының 28-тармағына және сыбайлас жемқорлыққа қарсы іс-қимыл туралы Заңына толықтырулар енгізуді қажет етеді.

### Шетелдікті немесе азаматтығы жоқ адамды Қазақстан Республикасының шегінен тысқары жерге шығарып жіберу тетігі мен тәртібін жетілдіру қажет, себебі тәжірибеде Қазақстан Республикасында бас бостандығынан айыру түрінде жазасын өтеп жатқан сотталған шетелдіктерді шартты түрде мерзiмiнен бұрын босатумен, сондай-ақ бас бостандығымен айырумен байланысты емес жаза тағайындалған аталған санаттағы адамдарды олар тиесілі елге тапсыру мәселелері реттелмеген.

### Отбасы-тұрмыстық саладағы қылмыстық құқық бұзушылықтар үшін жауапкершілікті күшейту мақсатында қылмыстық жауаптылық пен жазаны ауырлататын мән-жайлардың тізбесін кеңейту қажет.

### Кәмелетке толмағандарға қарсы құқыққа қарсы әрекеттерге жол бермеу бойынша шараларды одан әрі күшейту мақсатында қылмыстар тізбесін нақтылау қажет және осы қылмыстар жасалған жағдайда педагогикалық лауазымдарды атқаруға және кәмелетке толмағандармен жұмыс істеумен байланысты лауазымдарды атқаруға тыйым салу қажет. Осыған ұқсас ережелерді Еңбек кодексінде ескеру қажет.

### Кәмелетке толмағандардың жағдайларының нашарлауын болдырмау үшін 18 жасқа толмаған адамдардың соттылығы бас бостандығынан айырудан гөрі неғұрлым жеңiл жаза түрлерін іс жүзінде өтегеннен кейін жойылады, бұл сотталғандықты жою мерзімдерінің жалпы талаптарына сәйкес келеді.

Жазаның бұлтартпастығын қамтамасыз ету мақсатында «Ұрлық» 188-бабында және «Алаяқтық» 190-бабында «бірнеше рет жасаудың» саралау белгісін ауыр қылмыстар санатына ауыстыру керек.

Қылмыстық құқықбұзушылықтарды ізгілендірудің шеңберінде «Қазақстанның үшінші жаңғыртуы: жаһандық бәсекеге жарамдылығы» атты 2017 жылдың 31 қаңтарындағы Қазақстан Республикасы Президентінің жолдауына сәйкес алдында ӘҚБтК-тен ҚК-ке ауыстырылған ҚҚ-те көзделген 140 баптың 1 тар. *(Кәмелетке толмаған адамды тәрбиелеу жөнiндегiмiндеттердi орындамау)*, 156 баптың 1 тар. *(Еңбектi қорғау қағидаларын бұзу)*, 187 бап *(Ұсақ-түйек жымқыру)*, 198 баптың 1 тар. *(Авторлық және (немесе) сабақтас құқықтарды бұзу)*, 199 баптың 1 тар. *(Өнертабыстарға, пайдалы модельдерге, өнеркәсiптiк үлгiлерге, селекциялық жетiстiктерге немесе интегралдық микросхемалар топологияларына құқықтарды бұзу)*, 204 баптың 1 тар. *(Бөтеннің мүлкін абайсызда жою немесе бүлдіру)*, 296 баптың 1 және 2 тар. *(Есірткі, психотроптық заттармен, сол тектестермен, прекурсорлармен өткізу мақсатынсыз заңсыз жұмыс істеу)*, 322 баптың 1 тар. *(Заңсыз медициналық және фармацевтикалық қызмет және есiрткi немесе психотроптық заттарды алуға құқық беретін рецептілердi немесе өзге де құжаттарды заңсыз беру не қолдан жасау)*, 345 баптың 1 тар. *(Көлiк құралдарын басқаратын адамдардың жол жүрісі немесе көлiк құралдарын пайдалану қағидаларын бұзуы)*, 378 баптың 1 тар. *(Билік өкiлiн қорлау)*, 379 баптың 1 тар. *(Билік өкiлiне қатысты күш қолдану)*, 384 баптың 1 тар. *(Құжаттарды заңсыз алып қою, құжаттарды, мөртабандарды, мөрлердi жымқыру, жою, бүлдіру немесе жасыру)*, 385 баптың 1 тар. *(Жалған құжаттарды, мөртабандарды, мөрлердi, бланкілерді, мемлекеттiк пошта төлемі белгілерін, мемлекеттiк наградаларды қолдан жасау, дайындау немесе өткiзу)*, 389 баптың 1 тар. *(Өзiнше билiк ету)*, 390 баптың 1 тар. *(Билік өкiлiнiң немесе жауапты мемлекеттiк лауазымды атқаратын лауазымды адамның атағын өз бетiмен иемденіп алу)*, 393 бабында *(Шығарып жiберу туралы шешiмдi орындамау)* көзделген қылмыстық теріс қылықтарды әкімшілік құқықбұзушылықтар санатына ауыстыру қажет.

2016 жылы қылмыстық теріс қылықтардың 11 құрамдары бойынша бір де бір адам жауаптылыққа тартылмаған: соз ауруын жұқтыру *(117 бап 1 тар.),* бала асырап алу жөнiндегi заңсыз әрекет *(137 бап 1 тар.),* атом энергиясын пайдалану объектiлерiнде қауiпсiздiк қағидаларын бұзу *(276 бап 1 тар.),* суларды ластау, қоқыстау немесе сарқу *(328 бап 1 тар.),* экологиялық ластау зардаптарын жою жөнінде шаралар қолданбау *(343 бап 1 тар.),* көлiк құралдарын сапасыз жөндеу немесе оларды техникалық ақауларымен пайдалануға шығару *(348 бап 1 тар.),* көлiкте қолданылатын қағидаларды бұзу *(353 бап 1 тар.),* магистральдық құбырларды салу, пайдалану немесе жөндеу кезiнде қауiпсiздiк қағидаларын бұзу *(354 бап 1 тар.),* байланыс желiлерi мен құрылыстарын, сондай-ақ мемлекеттік күзетілуге жататын объектілерді күзету қағидаларын бұзу *(398 бап 1 тар.),* азаматтың алқаби міндетін орындауына кедергі жасау *(436 бап), және* машиналарды жүргiзу немесе пайдалану қағидаларын бұзу *(463 бап 1 тар.)*.

Қазақстан-ресей шекарасындағы кедендік бақылауды оңайлату бойынша туындаған қиындықтарға байланысты, бүгінгі күні, мәдени байлықтардың заңсыз өтуінің шынайы ауқымын объективті түрде анықтау мүмкін болмай отыр.

Осыған байланысты Қазақстан Республикасынан тыс мәдени байлықтарды және ұлттық мәдени игілігін заңсыз әкеткені немесе оларды Қазақстан Республикасына қайтармағаны үшін қылмыстық жауапкершілікті енгізіп, осындай қылмыстардың тергелуін экономикалық тергеулер қызметінің тергеушілеріне белгілеу қажет.

Қалыптасқан құқықты қолдану тәжірибесін ескере отырып, ҚК-дан «Жалған кәсіпкерлік» 215-бабын алып тастау қажеттілігі туындап отыр.

Аталған құрамды алып тастап, ҚК-ға заңды тұлғаны заңсыз құрғаны немесе жеке кәсіпкерлікті тіркегені *(адамдар тобының алдын ала сөз байласуымен)* немесе формальды құрамы құжаттарды пайдаланумен жауапкершілікті енгізу қажет, бұл жалған шот-фактураларды жазуға, тонауға дейін және т.б., яғни материалдық залал келтірілгенге дейін алдын алу шараларын қолдануға мүмкіндік береді және бұл істерді экономикалық тергеулер және сыбайлас жемқорлыққа қарсы күрес қызметінің тергеушілері тергеуі қажет.

ҚК-дағы «Жалған кәсіпкерлік» 215-бабын алып тастау қажеттілігін ескере отырып, оны тәжірибеде тиімді қолдану үшін ҚК-нің 216-бабының *(Іс жүзінде жұмыстар орындалмай, қызметтер көрсетілмей шот-фактура жазу бойынша әрекеттер жасау)* редакциясын қайта қарастыру қажет.

ҚК-нің 216-бабының редакциясынан «жеке кәсіпкерлер субъектілерін» алып тастау ұсынылады, ол жалған мәмілелерді жасауды жосықсыз кәсіпкерлер тарапынан ғана емес, жалған кәсіп өз тұлғаға тіркелген жағдайлардада тоқтатуға жол береді

ҚК-нің 216-бабының қолданыстағы редакциясы шот-фактура жазғаны үшін жауапкершілікті көздейді, осыған байланысты шот-фактураларды және басқа да бастапқы есепке алу құжаттарын іске асырғаны, пайдаланғаны үшін жауапкершілікті көздеу қажет.

Тәжірибеде ақшаның контрагенттен аванс ретінде, яғни шот-фактурасыз түскен жағдайлар орын алуда, осыған байланысты өзге де бастапқы есепке алу құжаттарын жазғаны жауапкершілікті көздеу қажет.

Қолданыстағы редакцияда бір шот-фактураны жазу көзделген. Бірақ, тәжрибе көрсеткендей, ол бір шот-фактурамен шектелмейтіні анық. Осыған байланысты нормаға сөзбе-сөз түсінік беруді болдырмау үшін «шот-фактуралар» ұғымын көптік жалғауда пайдалану қажеттілігін қарастыру жөн.

Тәжірибеде бастапқы есепке алу құжаттарын кәсіпкерлік субъектілері болып табылмайтын адамдар жазады, осыған байланысты «жеке кәсіпкерлік субъектісі» сөзін алып тастау қажет.

Сонымен бірге «жалған шот-фактураны және өзге де бастапқы құжаттың» ұғымына түсінік беру қажет.

ҚК-нің 236 және 244-баптарына ескертпелерге қатысты жалған шот-фактураларды және бастапқы есепке алу құжаттарын пайдалану нәтижесінде пайда болған салықтарды өз еркімен төлеген адамды қылмыстық жауапкершіліктен босату мүмкіндігін ескеру қажет.

Ресей тәжірибесін ескере отырып, стратегиялық маңызды тауарлар мен ресурстарды заңсыз өткізгені үшін қылмыстық жауапкершілікті енгізу қажет.

Жаңа жауапкершілікті енгізу себебі - Ресей Федерациясы мен Қырғызстанға Мемлекеттік шекара арқылы стратегиялық тауарлар мен ресурстарды өткізу мәселелерін бақылаусыз қалдыру қаупінің туындауы болып отыр, бақылаудың жоқтығы мемлекеттің экономикалық мүдделеріне зиян келтіру қаупінің туындауына ықпал етеді, себебі ҚК-тегі «Экономикалық контрабанда» 234-бабында Қазақстанның Мемлекеттік шекарасы арқылы өткен жоғарыда көрсетілген заттарды өткізгені үшін қылмыстық жауапкершілік көзделмеген.

Бұл қылмыстық құқық бұзушылықтың тергелуін экономикалық тергеулер қызметіне жүктеу қажет.

Сонымен бірге азаматтардың бюджетке төленетін салықты және (немесе) басқа да міндетті төлемдерді төлеуден жалтарғаны *(ҚК-нің 244-бабына ескертпе)* үшін қылмыстық жауапкершіліктен босату мүмкіндігін қарастыру, есептелген салықтарды, өсімпұлдарды төлеген жағдайда оны қолдануды осы әрекеттерді алғаш рет жасаған ұйымдарға *(ҚК-нің 245-бабы)* да қатысты тарату қажет.

«Банк операцияларын жүзеге асыратын ұйымдар қызметкерлерінің өкілеттіктерін теріс пайдаланғаны және (немесе) өз міндеттеріне адал қарамағаны» үшін қылмыстық жауапкершілікті енгізу қажеттігін қарастыру қажет.

Тәжірибе көрсеткендей ақшалай қаражатты жалған кәсіпорындар арқылы заңсыз қолма-қолға айналдыру және тиісінше ҚК-ның 245 және 244-баптарында көзделген қылмысқа жәрдемдесу банк операцияларын жүзеге асыратын қаржы институттарының қатысуынсыз мүмкін емес.

Бұл ретте ҚК-ның қолданыстағы нормалары ақшаны заңсыз қолма-қолға айналдыруға көмек көрсеткені үшін қызметкерлерді жауапкершілікке тарту (ПОД/ФТ ұсынымдарына сәйкес операцияны жасау күдік келтірген жағдайда да ) көзделмеген.

Экстремистік және террористік қылмыстардың алдын алу бойынша шаралар қабылдау қажеттілігіне байланысты атыс қаруын, жарылғыш заттарды және жарғыш құрылғыларын заңсыз сатып алғаны, бергені, өткізгені, сақтағаны, тасымалдағаны немесе өзімен алып жүргені үшін жауапкершілікті күшейту, сондай-ақ жарылғыш заттарды және жарғыш құрылғыларын заңсыз жасағаны үшін жауапкершілікті көздеу қажет.

### Жәбірленушінің денсаулығына зиян келтіргені немесе оның өліміне әкеп соққан жол-көлік оқиғасын жасаған мас күйдегі жүргізушілердің әрекеттері үшін жауапкершілікті енгізу қажет, себебі мұндай жауапкершілік ҚК-да көзделмеген, сондай-ақ көлік құралын жүргізу құқығынан айырылған жүргізушілердің көлік құралын мас күйде басқарғаны үшін жауапкершілікті күшейту қажет. Осындай өзгерістерді енгізу алкогольдік, есірткілік және (немесе) уытқұмарлық күйде жасалған жол-көлік оқиғаларының алдын алуды күшейтуге ықпал етеді.

### Ішкі істер органдарының тәжірибесінде туындаған проблемалық мәселерге байланысты ҚК-ның 386-бабы мен ӘҚБтК-нің 590-бабы арасындағы коллизияны жою қажет.

### ҚК-тағы 386-бабының 1-бөлігінде көрінеу қолдан жасалған немесе жалған мемлекеттік тіркеу белгісін пайдаланғаны үшін жауапкершілік көзделеді.

### Сонымен қатар көлік құралында көрінеу қолдан жасалған немесе жалған мемлекеттік тіркеу белгісін орнатқаны, сондай-ақ осындай нөмірлері бар көлік құралын басқарғаны үшін жауапкершілік ӘҚБтК-нің 590-бабының 3 және 4-бөлігінде көзделген.

### Яғни, көрінеу қолдан жасалған немесе жалған мемлекеттік тіркеу белгісін пайдаланумен байланысты әрекеттер бір мезгілде ҚК-нің және ӘҚБтК-нің әрекетіне түседі.

### ҚК-нің 418-бабының екінші бөлігі нормасының егжей-тегжейін ашуды қажет етеді, онда бас бостандығынан айыруға соттың заңсыз үкім шығарумен байланысты немесе ауыр зардаптарға әкеп соғумен әділетсіз үкім, шешім немесе өзге де сот актісін шығарғаны үшін судьялардың жауапкершілігі көзделген, себебі екінші бөлік тәжірибеде ауыр зардаптар түріндегі саралау құрамы соттың заңсыз үкімдеріне жатады деп әртүрлі түсіндіруі орын алуда.

### Мемлекеттік және орыс тілдеріндегі мәтіннің ұқсастығын сақтау мақсатында кәмелетке толмағандардың жазасының өтелмеген бөлігін ауыстыруды және экономикалық контрабанда үшін жаза тағайындау мерзімін көздейтін ҚК-нің 87 және 234-баптарының нормаларын бірізді терминологияға келтіру қажет.

### ҚПК бойынша

### Қылмыстық іс жүргізуге жаңа институттарды енгізу қылмыстық сот өндірісін жеңілдетуге және тездетуге, азаматтардың құқықтары мен бостандықтарын, қоғам мен мемлекеттік мүдделерін қорғау тиімділігін жоғарылатуға ықпал етті, бұл оларды одан әрі жетілдіруге негіз береді.

### Азаматтардың еңбек құқықтарын қорғауды күшейту мақсатында ҚК-тағы «Қазақстан Республикасының еңбек заңнамасын бұзу» 152-бабының 3-бөлігін көпшілік алдында кінәлау істері санатына ауыстыру қажет, себебі тәжірибеде азаматтар жұмыс берушінің ақшаны өзге мақсаттарда жұмсау фактісін дербес анықтай алмайды, сондықтан бұл бап «жұмыс істемейді».

### Қылмыс жасаған адам анықталмаған жағдайда қылмыстық жауапкершіліке тартудың ескіру мерзімінің өтуіне байланысты қылмыстық теріс қылық туралы істерді тоқтатумен байланысты мәселелерді реттеу қажеттілігі туындауда. Заң шығарушы бір жылдан соң қылмыстық теріс қылықты жасаған адамды анықтамаған жағдайда, бұл құқық бұзушылықтың қоғамдық қаупінің орын алуы тоқтатылады, сол себептен осындай қылмыстық істер ескіру мерзімінің өтуіне байланысты тоқтатуға жатады.

### Қылмыстық құқық бұзушылықпен келтірілген мүліктік залалды өтеу үшін төлемдерді өндіру туралы соттардың қаулыларын орындау мәселелері Қаржы министрлігігің нормативтік құқықтық актілерімен регламенттелетініне байланысты, осындай қаулыларды орындау туралы ҚПК-ның 40-бабының 5-бөлігіндегі сілтемені Қазақстан Республикасы заңнамасының нормаларына сәйкес түзету керек.

### Сараптаманы тағайындаумен байланысты сотқа дейінгі тергеу мерзімдерін үзу және сот ісін жүргізуді тоқтату мүмкіндігін қарастыру қажет, себебі сараптама ұзақ уақыт бойы жүргізілуі мүмкін *(45-бап).*

### «Сотқа дейінгі тергеу мерзімін үзу» институтын қолданумен байланысты мәселелерді регламенттеу мақсатында оны «сот ісін жүргізуді тоқтату» институтымен нақты ажырату және тергеу мерзімдерін үзу кезеңінде тергеу мерзімдерін үзу үшін негіз болған мән-жайларды жою мақсатында қажетті іздестіру іс-шараларын және жасырын тергеу амалдарын жүргізу мүмкіндігін ескеру қажет.

### Мүлікке тыйым салуды санкциялау туралы өтініштер бойынша тергеу судьясының міндетін алып тастау ұсынылады. Бұл судьялардың ұсынылған іс материалдарының негізінде шешім қабылдау мүмкіндігінің болуына байланысты. Дәлелдерді зерттеу қажет болған жағдайда негізделген шешім қабылдау үшін сот жалпы ережелер бойынша тараптардың және прокурордың қатысуымен сот отырысын өткізуді тағайындауға міндетті.

### Сонымен бірге тергеу судьясы анықтаушының, анықтау органының, тергеушінің және прокурордың әрекетіне (әрекетсіздігіне) және шешіміне шағымдар түскен кезде, оларды қарау кезінде сот отырысын өткізу міндетін көздеу қажет, себебі мұндай шағымдар бойынша іс материалдарын зерделей және процеске қатысушылардың позицияларын тыңдай отырып, барлық мән-жайлардың объективтілігін және жан-жақтылығын қамтамасыз ету қажет.

### Тексеруді, іздеуді, алуды және жеке тінтуді санкциялаумен байланысты тергеу судьясының өкілеттіктерінің кеңеюіне байланысты дайындалып жатқан тергеу амалы оларды өткізудің мақсатқа сай болуын жоғалтып алмау үшін ол туралы деректерді жариялау тәуекелін болғызбау қажет.

### Анықтау бөлімі бастығының қылмыстық істі тоқтату туралы анықтаушының қаулысын келісу жөніндегі өкілеттіктерімен байланысты олқылықты жою керек.

### Процессуалдық шешімдерді қабыдау тәртібін жеңілдету және тергеу органдарының жүктемесін төмендету мақсатында анықтаушыға алдын ала тергеу жүргізуге міндетті болып табылатын істер бойынша кезек күттірмейтін тергеу амалдарын өткізгеннен кейін қылмыстық құқық бұзушылықтың жоқ екенін анықтаған кезде қылмыстық істі тоқтату құқығын бекіту қажет.

### Жәбірленушілердің құқықтарын қорғауды күшейту мақсатында сотқа дейінгі тергеуді жүзеге асырып жатқан адамның қылмыстық құқық бұзушылықтың моральдық, дене және мүліктік зиян келтіргені туралы куәландыратын жеткілікті деректерді анықтау сәтінен бастап, адамды жәбірленуші деп тану туралы қаулыны дереу шығару міндетін көздеу қажет.

### Қылмыстық процессте жәбірленуші болып шет ел мемлекеті танылуы мүмкіндігін Стамбул сыбайлас жемқорлықпен күресу жоспарын орындау шеңберінде ескеру қажет.

### Қорғауға құқығы бар куәдан ол жауап беруден бас тартқан жағдайда ақшалай өндіріп алуды салу мүмкіндігін алып тастау қажет, себебі куәға қарағанда оның жауап беруден бас тартуға құқығы бар. Қорғауға құқығы бар куәнің процессуалдық мәртебесі куәгерден айырмашылығы бар, себебі сотқа дейінгі тергеу органдары оны күдікті мәртебесіне айналдыру үшін жеткілікті негіздері болмаған жағдайда, ол қылмыстық құқық бұзушылықты жасаған адам ретінде оған қатысты арыздар мен хабарламалардан қорғануы керек.

### Құқық қорғау және арнайы мемлекеттік органның уәкілетті бөлінісінің мамандары зерттеу жүргізу және қорытынды жасау тәртібін белгілеу үшін тиісті құқықтық актіні қабылдау үшін мемлекеттік органның құзыретін анықтауы қажет.

### Қылмыстық процеске қатысушылардың шағымдарын қарау және олар бойынша шешім шығару рәсімін қылмыстық іс бойынша прокурордың әрекетіне (әрекетсіздігіне), шешімдеріне шағым түсіру, сондай-ақ тергеушінің, анықтаушының, тергеу бөлімі бастығының, анықтау бөлімі бастығының әрекетіне (әрекетсіздігіне), шешіміне шағым түсіруді қанағаттандырудан бас тарту құқығын тергеу судьясына беру арқылы оны жеңілдету және тездету қажет. Бұл ретте тергеу судьясы міндетті түрде сот отырысын тағайындап, өткізе отырып, мұндай шағымдарды қарастыру қажеттілігін қарау қажет.

### Ұстау, тінту, алу, мүлікке тыйым салу, күдікті деп тану, күдіктінің әрекетін саралау, лауазымнан шеттету кезінде заңның бұзылуына, сондай-ақ қорғану құқығының бұзулына байланысты келіп түскен шағымдарды қарау мерзімін қамтамасыз ету мақсатында оларды қарау мерзімін санауды талап етілген материалдардың прокуратураға түскен сәтінен бастап жүзеге асырылатынын бекіту қажет. Бұл ретте, шешімге, әрекетке (әрекетсіздікке) шағым беруде нақты талаптың жоқтығы, негізсіз арыздардың түсімін алып тастау мақсатында қылмыстақ қудалау органына, прокурорға берілетін ҚПК 408-бабына ұқсас арызға қойылған талап ескерілу қажет.

### Тергеу судьясының шешімімен құқықтары мен мүдделері қозғалатын үшінші адамдардың құқықтарын кеңейту қажеттігін оларға тисті шағым түсіруге құқық бере отырып, қарау қажет.

### ҚПК-ның 129-бабының (Жеткізу) нормасын қылмыстық іске тартылатын азаматтардың құқықтарын сақтауды және оны тәжірибеде процессуалдық қолдану тиімділігін қамтамасыз етуді одан әрі жетілдіруді қажет етеді.

### Осыған байланысты 3 сағаттық жеткізу мерзімі сәтінен бастап саналатын кезеңді белгілеу, сондай-ақ процессуалдық мәжбүрлеудің осы шарасын қолдану тәртібін белгілеу қажет. Кепілді бағалау, қайтару, кепіл ретінде өндіру тәртібінің егжей-тегжейін анықтау қажет.

### Кепіл институты өзін жақсы жағынан көрсетті, бұл оны одан әрі жетілдіруге мүмкіндік береді. Кепілді қосымша қолдану мақсаты күдіктінің, айыпталушының жаңа қылмыстық құқық бұзушылықтар жасауын ескерту үшін қолдануын белгілеу қажет.

### Бірыңғай тәжірибені қамтамасыз ету мақсатында, олар ҚПК-ның 145-бабына сәйкес әлеуметтік осал санатына жататын адамдар бере алатындай кепілдің барынша аз мөлшерін және осы сомаға тепе-тен мүлікті кепіл ретінде ұсынуды көздеу қажет.

### Консулдық қарым-қатынас туралы 1963 жылғы Вена келісімінен туындайтын міндеттемені орындау және шет ел азаматтарының құқық қорғауын күшейту мақсатында қамауға алу немесе үйде қамау түрінде қамау шарасы таңдалған және санкциялаған шетел азаматтарының құқығын қорғауды күшейту үшін дипломатиялық өкілдіктердің, елшіліктердің өкілдеріне хабарлау және жолығу мәселелерін регламенттеу қажет. Аталған ережелер «Қоғамнан уақытша оқшаулауды қамтамасыз ететін арнайы мекемелерде адамдарды ұстау тәртібі және жағдайлары туралы» Заңға Ішкі істер министрлігі мен Ұлттық қауіпсіздік комитетінің шетелдіктерге жолығу тәртібін белгілеу бойынша құзыретін белгілеу арқылы және ӘҚБтК-не әкімшілік ұстау кезінде елшілікті, консулдықты немесе осы мемлекеттің басқа өкілдігін хабарландыру бөлігінде өзгерістер мен толықтырулар енгізуді талап етеді.

### Тергеу амалдарын өткізу немесе соттың істі қарауы үшін Күдіктілерді, айыпталушыларды, сотталғандарды тергеу изоляторларынан уақытша ұстау изоляторларына *(әскери қызметшілерді гауптвахтаға)* ауыстыру тәртібін егжей-тегжейлі регламенттеуді қажет етеді, себебі ҚПК-ның 150-бабының 1-бөлігінде күдіктілерді, айыпталушыларды тергеу изоляторына әкелу тәртібі ғана көрсетілген.

### Тергеу судьясының процеске басқа да қатысушыларының қылмыстық істі зерделеу кезеңінде күдіктіні қамауда ұстау мерзімін ұзарту туралы өтінішхатты санкциялаумен байланысты олқылықты жою керек, себебі ҚПК-ның нормаларында іспен тек күдікті, айыпталушы және оның қорғаушысы танысқан жағдайда ғана ұзарту рәсімі көзделген.

Қылмыстық-процесуалдық кодекс лауазымнан шеттетілген күдіктіге, айыпталушыға еңбекақының кемінде бір минималды мөлшерінде мемлекеттік жәрдемақы төлеу түрінде әлеуметтік кепілдіктер беруді көздейді, алайда заңнамада оны төлеу тәртібі регламенттелмеген.

Осыған байланысты осындай мемлекеттік жәрдемақыны төлеу тәртібін белгілеу үшін Республика Үкіметінің құзыретін көздеу қажет.

Мүлікті қолдануды уақытша шектеу туралы актінің, мүлікпен мәмілелер мен өзге де операцияларды жасауды тоқтату туралы қаулының, сондай-ақ мүлікке тыйым саду туралы қаулының күшін жою тәртібінің егжей-тегжейін регламенттеу мақсатында, егер осындай шешімді қолдаудан, санкциялаудан бас тартқан не болмаса оны қолдану үшін негіздің қажеттілігі болмаған жағдайда, бұрын қабылданған шешімді шақыртып алу немес күшін жою туралы жекелеген процессуалдық құжатты шығару бойынша міндетті көздеу қажет.

Қылмыстық процесті оңайлату және толыққанды тергеуді жүзеге асыру қажеттігін болғызбайтын қосымша «фильтрін» орнату үшін алғашқы кезек күттірмейтін тергеу амалдары нәтижесінде құқық бұзушылық оқиғасының не болмаса құрамының жоқтығы анықталған жағдайда арыздарды, хабарламаларды СДТБТ-да тіркеусіз қалдыру мүмкіндігі турады норманы енгізу қажет.

Сотқа дейінгі тергеудін басталуымен байланысты мәселелерді одан әрі жетілдіру бойынша шаралар қабылдау қажет.

Сотқа дейінгі тергеуді бастау сатысын одан әрі жетілдіру мақсатында сотқа дейінгі тергеуді бастауға себептердің жоқтығына байланысты СТДБТ-да тіркеуге жатпайтын арыздар, хабарламалар бойынша негіздерді көздеу қажет.

Мұндай негіздерге мынадай арыздарды, хабарламаларды жатқызуға болады:

1) Қылмыстық құқық бұзушылықтың міндетті белгісі болып табылатын қолданыстағы заңнаманың бұзылуы, зиян туралы, тексеру, ревизия, аудит және т.б. актілерімен расталған елеулі зиян не болмаса заңсыз кіріс туралы мәліметтер жоқ болса;

2) Жазбаша түрде жасалған және соттың оларды жарамсыз емес, жалған немесе бүркеме деп танымаған жағдайда, азаматтық-құқықтық мәмілерді орындамауда немесе тиісті орындамауда негізделген бұзушылықтар туралы.

Бұл талап шарт міндеттемелерін адал орындамау бойынша ұжымдық, көпшілік арыздар келіп түскен жағдайда таралмайды.

3) Қазақстан Республикасының қолданыстағы заңнамасына сәйкес қарастырылып отырған салық немесе азаматтық-құқықтық даулы арыздар.

Қылмыстық құқық бұзушылық белгілерін көрсететін жеткілікті деректер болмаған жағдайда, хабарламада көрсетілген дәлелдерді растайтын құжаттарды және (немесе) материалдарды ұсынусыз, мемлекеттік органдардың лауазымды адамдарынан және ұйымдарда басқару функцияларын орындайтын адамдардан арыздар мен хабарламалар СДТБТ-да тіркеуге тыйым салу туралы норманы енгізу жолымен ҚПК-нің 181-бабының 3-бөлігінің нормасын түзеу қажет.

Сотқа дейінгі тергеу мерзімдерін есептеумен байланысты мәселелерді регламенттеу мақсатында процессуалдық келісім жасау туралы мәселені қараумен, ҚПК-да көзделген негіздер бойынша мерзімдерді үзу туралы мәселені қарастырумен байланысты істін прокуратурада болу уақыты,, сондай-ақ қылмыстық істі тергелуі бойынша және аумақтылығы бойынша тапсыру кезіндегі уақыт тергеу мерзімдеріне кірмейтінін бекіту қажет.

Тергеуші мен прокурордың жүктемесін төмендету және тергеу мерзімдерін ұзарту туралы артық шешімдерді болдырмау мақсатында прокурордың сотқа дейінгі тергеу мерзімін үзу немесе қылмыстық істі тоқтату, сондай-ақ сотқа дейінгі тергеуді жүзеге асырып жатқан адамның үзілген мерзімді қайта бастау туралы қаулылардың күшін жойғаннан кейін сотқа дейінгі тергеу жүргізу үшін бір ай мерзім беру қажет.

Сотқа дейінгі тергеудің деректерін жария ету рәсімін жеңілдету үшін сотқа дейінгі тергеуді жүзеге асырып жатқан адамға тергеу құпиясын құрайтын мәліметтердің шектерін және көлемін өзіне белгілеу құқығын беру қажет.

Аталған құқық БАҚ-та азаматтардың құқықтарын қылмыстық қол сұғушылықтан қорғау бойынша қабылданып жатқан шаралар туралы жариялаумен, құқық бұзушылық белгілері бар жарияланымдарға жедел ден қоюымен, сондай-ақ қылмыстық қудалау органдары туралы объективті қоғамдық пікірді қалыптастырумен байланысты болып келеді.

Кәмелетке толмаған куәлар мен жәбірленушілердің психикасын жарақаттаушы әсер етуді болдырмау үшін, айғақтарды олардан сақтауға қою үшін кұдіктінің болуынсыз жауап алудың мүмкіндігін қөздеу қажет.

Заттай дәледемелерді, атап айтқанда экономикалық контранбанда істері бойынша заттай дәлелдемелерді сақтауға жұмсалатын елеулі материалдық шығындарды болдырмау мақсатында, оларды сақтау алты ай мерзімінде сақтауды алып тастау қажет, себебі ҚПК-ның 118-бабының 3-бөлігінің ережелеріне сәйкес контрабанда заттары мемлекет кірісіне тәркіленеді. Аталған шаралар оларды сақтау бойынша елеулі қаржы шығындарын жұмсауға, оның ішінде олардың бүліну немесе жоғалу фактілерін болдырмауға мүмкіндік береді.

«Жедел-іздестіру қызметі туралы» Заңда сақтай отырып, ҚПК-дан жасырын бақыланатын жеткізілім және жасырын ену сияқты жасырын тергеу амалдарын алып тастау, сондай-ақ қылмыстарды ашу үшін қылмыстық істер шеңберінде өткізілуі мүмкін жедел-іздестіру іс-шараларын тізбесін көздейтін норманы «Жедел-іздестіру қызметі туралы» Заңға енгізу қажет.

Тінтуді немесе алуды өндіру кезінде қылмыстық процесті жеңілдету мақсатында, атап айтқанда екі емес бір қаулыны ұсыну, себебі тәжірибеде қолданыстағы нормалар олардың өндірісі және санкциялау туралы қаулыны ұсынуды көздейді.

ҚПК-ның 122 және 260-баптарының екінші бөліктерінде прокурорды ескерте отырып, қылмыстық қудалау органдарының тексерістерді, ревизияларды тағайындау рәсімін және қарама-қайшылықтарды жою қажет.

Қылмыстық процестегі сайыскерлікті күшейту және қорғаушылардың құқықтарын шектеуді болдырмау мақсатында сотқа дейінгі тергеуді жүзеге асырып жатқан адамға ҚПК-ның 122-бабы 3-бөлігінің 2) тармағының ережелеріне сәйкес қорғаушының шарт негізінде сараптаманы тағайындау кезінде сараптамалық зерттеу объектілерін жоюға жол бермеу мүмкіндігін көздеу қажет.

Сотқа дейінгі тергеуді жүзеге асырып жатқан адамның қабылданған шешімі туралы сотқа дейінгі тергеулер басталған арыздар бойынша адамдарға немесе ұйымдарға, егер олар жәбірленушілер болып табылмаған жағдайда, жазбаша хабарлау міндетін алып тастау қажет.

Адамды оңалтуға әкеп соғатын негіздер бойынша қылмыстық істі тоқтатқан жағдайда сотқа дейінгі тергеуді жүзеге асырып жатқан адамның осы қаулының көшірмесін прокурорға 24 сағат ішінде ұсыну міндетін көздеу қажет.

ҚПК-ның 302-бабының 1-бөлігінде жылдамдатылған сотқа дейінгі өндіріс тәртібінде аяқталған істі зерделеу мерзімі және оны зерделеу нәтижелері бойынша прокурор қабылдайтын шешімдер түрлері туралы қайталайтын норманы арнайы норманың *(ҚПК-ның 190-бабы*) болуына байланысты алып тастау қажет.

Жаңа ҚПК-да сотқа беру кезеңіндегі қылмыстық істің прокурордың зерделеуінде болу уақыты қамауда ұстау мерзіміне кірмейтінін ескере отырып, оның мерзімі өткеннен кейін бұл мерзімді ұзарту рәсімін нақтылау қажет.

Прокурордың сотқа беру кезеңіндегі қылмыстық істі зерделеу кезеңіне қамауға алу және үйде қамауда ұстау түріндегі бұлтартпау шарасын таңдау, күшін жою, өзгерту тәртібінің егжей-тегжейін белгілеу қажет, күшін жою, өзгерту, созу немесе қамауға алу түріндегі бұлтартпау шарасын және үй қамауын қажет еткенде сотқа өтінішін прокурордың міндетіне бекіту керек.

«Бас сотта істің қаралуына кедергі болатын қылмыстық-процестік заңнаманың елеулі бұзушылықтары» түсінігінің болмау олқылықты алып тастау мақсатында, ҚПК 323-бабында соттың прокурорға қылмыстық істі түзетуге қайтару құқығының нақты тізімін бекіту қажет.

Соттың куәлардан қашықтан жауап алуды өндіру үшін оны өткізу тәртібін және техникалық құралдарды қолдану тәртібінің егжей-тегжейін белгілеу қажет.

Азаматтардың құқықтарын қорғау тетігін күшейту мақсатында прокурордың тек үкімдерге ғана емес, соттардың қаулыларына да апелляциялық наразылық білдіру құқығын бекіту қажет.

Соттың апелляциялық инстанцияның қаулыларын жариялау тәртібін, соттың қаулының кіріспе және қарар бөлігін жариялау және істі қараған күннен бастап, он тәулік ішінде қаулының толық мәтінін адресаттарға жіберу міндетін сақтай отырып, оның мәтінін толық жариялау қажеттігін жою арқылы оңтайландыру қажет.

Үкімді орындау кезінде сот қарастыратын сұрақтар тізбесін кеңейту қажет. Соттың жүргізуіне халықаралық іздестіруді жариялау, тоқтату, сотпен сотталған және жазаны өтеуден жалтарып жүрген адамдарға қатысты бұлтартау шарасын таңдау, өтелмеген жазаны жазаның неғұрлым жұмсақ түріне ауыстыру мәселелерін жатқызуға болады, себебі тәжірибеде бұл мәселелер заңнамалық реттелмеген.

Қылмыстық теріс қылықтар туралы тергеулердің қысқартылған мерзімдеріне байланысты осындай істер бойынша хаттамаларды он тәулікке дейін құрастыру мүмкіндігін көздеу қажет.

Кәмелетке толмағандарға қатысты ерекше жағдайда ауырлығы орташа қылмыстар бойынша қамауға алу түріндегі бұлтартпау шарасын, осы адамдарға қатысты өзге шараларды қолдану мүмкіндігі тауысқан кезде қолдану мүмкіндігімен байланысты түзетулер енгізу мәселесін қарастыру қажет.

Прокуратура органдарының халықаралық қатынастарды жүзеге асыру кезінде өзара кепілдік қағидатын көрсету және адамды берумен (экстрадициялаумен) және қылмыстық қудалауды жүзеге асыру үшін қылмыстық істі шетел мемлекетінің құзыретті органына тапсырумен байланысты қатынастарға да тарату қажет.

Бас прокурордың және оның орынбасарларының Бас прокуратураның қадағалауындағы істер бойынша күдіктілермен, айыпталушылармен, сотталғандармен ынтымақтастық туралы процессуалдық келісім жасау үшін олардың құқығын нақтылау қажет.

Қазақстан Республикасы Бас прокуроры орынбасарының өкілеттіктерін кеңейту және Қазақстан Республикасы Бас прокурорының құқығымен қатар ҚПК-да көрсетілген негіздер бойынша шетел мемлекеттері соттарының үкімдерін немесе қаулыларын мойындау және орындау туралы сотқа ұсыным беру құқығын бекіту қажет.

Процессуалдық келісім жасалған қылмыстық істерді тергеу мерзімдерін нақтылау және сотқа дейінгі тергеудің жалпы мерзімдері шегінде тергеуді аяқтау қажеттігін белгілеу қажет, себебі ҚПК-ның 615-бабының 1) тармағында көрсетілген мерзімдер процесуалдық келісім жасаған сәттен бастап есептеледі.

Соттың егер ол азаматтық талап арыздың мөлшерімен келіспеген жағдайда істі прокурорға беру құқығын жою қажет, себебі бұл ҚПК-ның 614-бабының 1-бөлігінің 3) тармағына қарама-қайшы келеді, онда мәміле жасалғаннан кейін жәбірленушінің зиянды өтеу туралы өзінің талаптарын өзгертуге тыйым салынады.

Тергеу мерзімлері өтіп кеткен өткен жылдардағы қылмыстық істерді қайта ашу кезінде сотқа дейінгі тергеу мерзімдерін реттеу қажет, себебі ҚПК-ның ережелеріне сәйкес оларды алдын ала ұзарту мүмкін емес.

**Басқа заңдар**

Басқа заңдардың нормалары ҚК нормаларының талаптарына сәйкестендіруге жатады.

ҚК-те қылмыс жасағаны үшін педагогикалық лауазымдарды және кәмелетке толмағандармен жұмыс істеуге байланысты лауазымдарды атқаруға тиым салудың, қай қылмыстарға жататын тізімін анықтау қажет. Тиісті ережелерді Еңбек кодексінде де қабылдау қажет.

ҚК 68-бабының 2-бөлігі алғаш рет ауыр қылмыстар жасаған кезде әлеуметтік әлсіз адамдардың белгілі бір санаттарына татуластыруды қолдану мүмкіндігін көздейді. Осыған байланысты, осындай негіздерді «Медиация туралы» Заңда да көздеу қажет.

Жаңа Қылмыстық кодексте қылмыстар рецидивінің аса ауыр түрі алынып тастағандығын ескере отырып, «Қазақстан Республикасының азаматтығы туралы» Заңда қабылдау үшін бас тарту және Қазақстан Республикасының азаматтығын қалпына келтіру үшін негіз ретінде, рецидивтің осы түрінің бар екені туралы сілтемені алып тастау қажет.

«Жедел-іздестіру қызметі туралы» Заңында ЖІҚ қосымша міндеті ретінде қылмыстық құқық бұзушылық жасаған адамдарды әшкерелеуді қарастыру керек, іздестіру шаралары (іс-шара) ретінде бұндай міндет ҚПК қағидасымен қарастырылған.

Егер қылмыстық қуалау органдарының талабын (күштеп әкелу қаулысы) дәлелті себепсіз орындамаса жеткізіліп тұрған адамға физикалық күш және арнайы құрал қолдану ҚПК 157-бабында *(Күштеп әкелу)* мүкіншілігінің іске асыру мүмкіншілігін орнату қажет. Көрсетілген ұстанымның іске асырылуы «Құқық қорғау қызметі туралы» Заңына толықтыруларды енгізуді қажет етеді.

**Басқалары.**

ВАЖТ жұмысы жалғасуда. Осыған байланысты, заң жобасында қылмыстық саясатты одан әрі жетілдіруге және қылмыстық сот ісін жеңілдетуге, реттеудегі кемшіліктердің орнын толтыруға, коллизияларды жоюға және заң нормаларын редакциялық жақсартуға бағытталған басқа да түзетулер көрініс табуы тиіс.

**3. Заң жобасын қабылдаудың мақсаттары.**

Заң жобасының мақсаты қылмыстық-құқықтық саясатты одан әрі жетілдіру, адам мен азаматтың құқықтарының, азаматтар мен ұйымдардың заңды мүдделерінің, қоғамдық тәртіп пен қауіпсіздіктің қоғам мен мемлекеттің заңмен қорғалатын мүдделерінің қылмыстық құқық бұзушылықтардан қорғалу деңгейін арттыру болып табылады.

**4. Заң жобасын реттеудің нысанасы.**

Заң жобасын реттеудің нысанасы қылмыстық жауаптылықтың шамаларын айқындайтын және қылмыстық сот ісін реттейтін қоғамдық қатынастар болып табылады.

**5. Заң жобасының құрылымы.**

Заң жобасы екі баптан тұрады.

**1-бап** Қазақстан Республикасының мынадай заңнамалық актілеріне өзгерістер мен толықтырулар енгізуді көздейді:

1. Қазақстан Республикасының 2015 жылғы 23 қарашадағы Еңбек кодексі;

2. Қазақстан Республикасының 2014 жылғы 3 шілдедегі Қылмыстық кодексі;

3. Қазақстан Республикасының 2014 жылғы 4 шілдедегі Қылмыстық-пероцестік кодексі;

4. Қазақстан Республикасының 2014 жылғы 5 шілдедегі Әкімшілік құқық бұзушылық туралы кодексі;

5. Қазақстан Республикасының 2014 жылғы 5 шілдедегі Қылмыстық-атқару кодексі;

6. 2008 жылғы 10 желтоқсандағы «Салық және бюджетке төленетін басқа да міндетті төлемдер туралы (Салық кодексі)» кодексі;

7. «Сыбайлас жемқорлыққа қарсы іс-қимыл туралы» 2015 жылғы 18 қарашадағы Заң;

8.«Құқық қорғау қызметі туралы» 2011 жылғы 6 қаңтардағы Заң;

9. «Медиация туралы» 2011 жылғы 28 қаңтардағы Заң;

10. «Атқарушылық іс жүргізу және сот орындаушыларының мәртебесі туралы» 2010 жылғы 2 сәуірдегі Заң;

11. «Адамдарды қоғамнан уақытша оқшаулауды қамтамасыз ететін арнаулы мекемелерде ұстау тәртібі мен шарттары туралы» 1999 жылғы 30 наурыздағы Заң;

12. «Жедел-іздестіру қызметі туралы» 1994 жылғы 15 қыркүйектегі Заң;

13. «Қазақстан Республикасының азаматтығы туралы» 1991 жылғы 20 желтоқсандағы Заң.

**2-бап** Заңның қолданысқа енгізілу тәртібін анықтайды.

**6. Заң жобасы қабылданған жағдайда болжанатын құқықтық және әлеуметтік-экономикалық салдарлар.**

Қылмыстық және қылмыстық-процестік заңнаманы жетілдірудің әлеуметтік қажеттілігі Қазақстанның заманауи құқықтық мемлекет стандарттарына ілгерілеуінен, азаматтық қоғам институттарының дамуынан, саяси және экономикалық жағдайлардың өзгеруінен, оның ішінде ғаламдық ауқымда өзгеруінен туындады.

Заңды қабылдау азаматтардың құқықтары мен бостандықтарын, қоғам мен мемлекет мүдделерін қылмыстық құқық бұзушылықтардан тиімді қорғауды қамтамасыз етеді, құқық бұзушылықтардың алдын алуды күшейтеді, қылмыстық процестің тиімділігін арттырады және оны жеңілдетеді.

**7. Басқа заңнамалық актілерді әзірленіп отырған заң жобасына бір мезгілде (кейін) сәйкестендіру қажеттілігі.**

Басқа заңнамалық актілерді әзірленіп отырған заң жобасына бір мезгілде (кейін) сәйкестендіру қажеттілігі жоқ.

**8. Заң жобасы нысанасының өзге нормативтік құқықтық актілермен регламенттелуі.**

Қазіргі уақытта Еңбек, Қылмыстық, Қылмыстық-процестік, Қылмыстық-атқару, Салық және бюджетке төленетін басқа да міндетті төлемдер туралы (Салық кодексі) кодекстері, Әкімшілік құқық бұзушылық туралы кодекс, «Сыбайлас жемқорлыққа қарсы іс-қимыл туралы», «Құқық қорғау қызметі туралы», «Медиация туралы», «Атқарушылық іс жүргізу және сот орындаушыларының мәртебесі туралы», «Адамдарды қоғамнан уақытша оқшаулауды қамтамасыз ететін арнаулы мекемелерде ұстау тәртібі мен шарттары туралы», «Жедел-іздестіру қызметі туралы», «Қазақстан Республикасының азаматтығы туралы» Заңдар оларға енгізілген тиісті өзгерістермен және толықтырулармен қолданыста.

**9. Қаралып отырған мәселе бойынша шетелдік тәжірибенің бары.**

Қылмыстық, қылмыстық-процестік заңнаманы жетілдіру үздіксіз және міндетті процесс болып табылады, оны барлық мемлекеттер бірдей бастан өткереді.

Жаңғырту барысында заңнама жекелеген нормалармен де, бүтіндей құқықтық институттармен де толықтырылады, бұл өз тәжірибемізден де, өзге мемлекеттер тәжірибесінен де туындайды.

Салық қылмыстық құқық бұзушылықтары бойынша жауаптылықтан босату мәселелеріне қатысты.

**Испанияның** Қылмыстық кодексіне сәйкес *(305, 307-б.б.)* зиян келтірген адам, егер салық органы, прокуратура немесе Автономия әкімшілігінің немесе жергілікті әкімшіліктің процестік өкілі ресми түрде істі тергеп-тексеруді бастағанға дейін өзінің салық жағдайын ретке келтірсе, қылмыстық жауаптылықтан босатылады.

**Әзірбайжан Республикасының** Қылмыстық кодексінде де осындай қылмыстарды алғаш жасаған және келтірілген зиянды толығымен өтеген адамдар салық төлеуден жалтарған кезде азаматтар мен ұйымдарды қылмыстық жауаптылықтан босату мүмкіндігі көзделген *(ҚК 213.1-213-4-б.)*.

Қылмыстардың жекелеген санаттары бойынша санкцияларды азайту туралы мәселеге қатысты.

**Арменияның** Қылмыстық кодексі бойынша басқарушылық функцияларды жүзеге асыратын коммерциялық немесе өзге ұйымның қызметкеріне, аралық судьяға, аудиторға немесе адвокатқа осы адамдардың атқаратын лауазымдарын пайдаланып пара берген адамның пайдасына әрекеттер (әрекетсіздік) жасауы үшін заңсыз ақша, құнды қағаздар, басқада мүлік бергені немесе мүліктік сипаттағы қызметтер көрсеткені үшін, минималды еңбекақының екі жүз еседен бастап төрт жүз есеге дейінгі мөлшерінде айыппұл түріндегі жаза немесе екі жылдан аспайтын мерзімге белгілі бір лауазымдар атқару не белгілі бір қызметпен айналысу құқығынан айыру не бір жылдан аспайтын мерзімге түзеу жұмыстары көзделген *(ҚК 200-б. 1-бөлігі)*. ҚР ҚК-мен салыстырғанда *(253-б.)* бұл қылмыс онша ауыр емес санатқа жатады, ал ұлттық заңнама оларды ауырлығы орташа санатқа жатқызады.

Сондай-ақ алдын ала сөз байласу арқылы адамдар тобы не ұйымдасқан топ жасаған әрекеттер минималды еңбекақы мөлшерінің үш жүз еседен бастап бес жүз есеге дейінгі мөлшерде айыппұлмен не екі жылдан аспайтын мерзімге түзеу жұмыстарымен немесе төрт жылдан аспайтын мерзімге бас бостандығынан айырумен жазаланады.

Шетелдіктерді әкімшілік шығарып жіберу мәселелері бойынша халықаралық тәжірибені талдау мынаны көрсетті:

**Ресей Федерациясында** «Шетелдік азаматтардың Ресей Федерациясындағы құқықтық жағдайы туралы» Федералдық Заңның 34-бабына сәйкес, соттар қызметінің белгіленген тәртібін қамтамасыз ету, басқа органдар мен лауазымды тұлғалардың актілерін орындау жөніндегі функцияларды жүзеге асыруға уәкілдік берілген федералдық атқарушы билік органы немесе оның аумақтық органы не шекара органдары өз өкілеттіктеріне сәйкес Ресей Федерациясының аумағынан тыс жерлерге мәжбүрлеп шығарып жіберу түрінде шетелдік азаматты Ресей Федерациясының аумағынан әкімшілік шығарып жіберуді жүзеге асырады және бұл туралы ақпаратты шетел істер мәселелерін қарайтын федералдық атқарушы билік органына, сондай-ақ көші-қон саласындағы федералдық атқарушы билік органыа жібереді.

Бұл ретте, Ресей Федерациясының аумағынан тыс жерлерге әкімшілік шығарып жіберуге жататын шетелдік азаматтар, сот шешімі бойынша Ресей Федерациясының аумағынан тыс жерлерге әкімшілік шығарып жіберу туралы шешім орындалғанға дейін қауіпсіздік органдарының арнайы бөлінген үй-жайларында немесе арнайы мекемелерде ұсталады.

**Латвия Республикасында** «Иммиграция туралы» Заңның 471-бабына сәйкес шетелдік азамат, бұндай жаза жасаған қылмысы үшін қосышма жаза түрінде тағайындалған жағдайда мәжбүрлеп шығарып жіберуге жатады.

Сот өкілеттіктерін кеңейту және үкімдерді орындаумен байланысты мәселелерді регламенттеу мәселесі бойынша.

**Грузияның** Қылмыстық-процестік кодексімен салыстырғанда үкімді орындау сатысында сот қарауына тағайындалған жазадан жалтаратын, бас бостандығынан айырумен байланысты емес жазаға тартылған сотталғанды іздетіру, сондай-ақ Грузияның Жазаларды орындау, пробация, заңдық көмек мәселелері жөніндегі министрлігінің тұрақты жұмыс істейтін комиссиясының ұсынымы бойынша жазаның өтелмеген бөлігін неғұрлым жеңіл жазаға ауыстыру мәселелері жатады *(ҚПК 282, 285-б.б.)*.

Кепіл институтын кеңейту бөлігінде.

**Ресей Федерациясы** Қылмыстық-процестік кодексінің ережелеріне сәйкес *(ҚПК 106-б.)* кепілмен қамтамасыз етілетін күдіктінің қылмыстық қудалау органына, сотқа келу міндеттемелерімен қатар, аталған бұлтартпау шарасының қосымша мақсаты күдіктінің, айыпталушының жаңа қылмыстар жасауының алдын алу болып табылады.

**Беларусь Республикасында** Қылмыстық-процестік кодекс нормаларына сәйкес шетелдік азаматқа немесе азаматтығы жоқ адамдарға қатысты қылмыстық қудалау органы, сот шетелдік азаматтың немесе азаматтығы жоқ адамның талабы бойынша азаматтық тиесілік мемлекетінің дипломатиялық өкілдігін немесе консулдық мекемені не күзетпен ұсталған шетелдік азаматтың немесе азаматтығы жоқ адамның әдеттегі тұрғылықты жерін хабардар ету үшін бұл туралы Беларусь Республикасының Сыртқы істер министрлігіне күзетпен ұстау түріндегі бұлтартпау шарасы қолданылған кезден бастап бір тәуліктен кешіктірмей хабарлауға міндетті.

Сотқа дейінгі тергеп-тексеру мерзімдерін үзумен байланысты мәселелерді регламенттеуге қатысты.

**Украинаның** Қылмыстық-процестік кодексінде «сотқа дейінгі тергеп-тексерудің мерзімдерін үзу» және «іс бойынша сот ісін тоқатата тұру» секілді ұғымдар қамтылмаған. Процестік заң шеңберінде сотқа дейінгі іс жүргізуді тоқтата тұрудың негіздері мен тәртібі бекітілген, онда іс бойынша іс жүргізуді тоқтата тұру кезеңінде күдіктінің жүрген жерін анықтауға бағытталған тергеу әрекеттерін жүргізу мүмкіндігі туралы нормалар көзделген *(ҚПК 280-б.)*.

Процестік келісім институтын жетілдіру мәселелеріне қатысты.

**Украинаның** Қылмыстық-процестік кодексінде сот оған түскен процестік келісімді бекітуден бас тартатын негіздердің жан-жақты тізбесі қамтылған. ҚПК 474-бабының 7-бөлігінің нормаларына сәйкес, егер:

1) келісім шарттары осы Кодекстің және (немесе) заңның талаптарына қайшы келсе, оның ішінде келісім жасасу мүмкіндігі қарастырылған қылмысқа қарағанда неғұрлым ауыр болып табылатын қылмыстық қылмысты дұрыс құқықтық сараламауға жол берілсе;

2) келісім шарттары қоғам мүдделеріне сәйкес келмесе;

3) келісім шарттары тараптар мен басқа адамдардың құқықтарын, бостандықтарын, немесе мүдделерін бұзса;

4) келісім жасасу ерікті болмады немесе тараптар татуласпады деп ойлауға дәлелді негіздер бар болса;

5) айыпталушының келісім бойынша өзіне алған міндеттемелерді орындауының мүмкін еместігі белгілі болса;

6) кінәлілікті тану үшін іс жүзінде негіздер болмаса, сот келісімді бекітуден бас тартады.

Процестік келісімді бекітуден немесе қайтарудан бас тарту үшін азаматтың талап қою мөлшерімен соттың келіспеуі секілді негіздер Украинаның ҚПК-сінде қарастырылмаған.

Қайтару үшін жоғарыда аталған негіздер сондай-ақ **Грузияның** Қылмыстық-процестік кодексінде жоқ *(ҚПК 212, 213-б.б.)*.

**10. Заң жобасын іске асырумен байланысты жобаланған қаржылық шығындар**

Заң жобасын қабылдау мемлекеттік бюджеттен шығындарға әкеп соқпайды.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_